Stian Carstensen

Stian Carstensen (født 1971) er en norsk musiker og komponist. 

Han er multiinstrumentalist og spiller blant annet trekkspill, gitar, banjo og fløyter. På 1990-tallet ble han kjent som frontfigur og komponist i Farmers Market. Han kombinerer flere musikalske sjangere, som jazz og bulgarsk folkemusikk.Kjartan Brügger Bjånesøy: - Jeg har vært i et totalt mørke, men har reist meg igjen - portrettintervju i Aftenposten/Lørdag 10. juli 2021

 Oppvekst og utdannelse 
I 1982 hadde han som 11-åring sin første TV-opptreden i programmet Halvsju med «Dizzy fingers» av Zez Confrey. Etter en periode i metal-sjangeren, gikk han på Viken Folkehøgskole og studerte jazz og harmonilære. Deretter studerte han ved Jazzlinja (NTNU) 1991–1993.

 Karriere 
 Live-opptredener og albumutgivelser (utvalg) 
I 1991 var han med å etablere kvintetten Farmers Market. 

I 1999 innledet han et samarbeid med Elias Akselsen som resulterte i CDen Hjemlandsklokker. Senere har Carstensen og Akselsen spilt inn ytterligere tre plater sammen og holdt konserter.

Han har også vært solist med KORKOpptak fra Store Studio 24.3.2014, Metropole Orkest, Trondheim Symfoniorkester, Karlstad symfoniorkester, Wermland Operas orkester, Stavanger Symfoniorkester, Huaröds kammarorkester, Det Norske Kammerorkester, 1b1 og Kristiansand Symfoniorkester.

 TV og radio 
I 2006/07 var Stian Carstensen med i programmet Landeplage med Ravi.

I 2013 var han bandleder i NRKs tv-serie Jazzlab, som handlet om jazz og improvisasjon.

Carstensens interesse for bluegrassmusikk førte i 2013 til at BBC laget radioprogrammet Stian Carstensen meets Jerry Douglas.

 Bestillingsverker (utvalg) 
I forbindelse med Josefine viseklubbs 10-årsjubileum i 2005 skrev Carstensen bestillingsverket Salme til trekkspillets fremme særlig i de urbane strøk av Norge, fremført med KORK på Rockefeller. 

I 2008 komponerte han på oppdrag fra NRK marsjen «Ja, Noorge», en humoristisk gjennomgang av norgeshistorien fra istiden til Big Brother. Verket hadde urpremiere på NRK P2 17. mai samme år, og ble fremført av Kringkastingsorkestret, Oslo fagottkor og Bjarte Hjelmeland.

I 2012 skrev han musikk til stykket Jåtåkdag på Nationaltheatret og samarbeidet med Torbjørn Harr, Jan Gunnar Røise og Mariann Hole. 

I 2013 fremførte han bestillingsverket Flipp med blant andre Ola Kvernberg, Atle Sponberg, Mats Rondin, Sidsel Walstad, Torbjørn Dyrud og deler av Farmers Market på Vossajazz' 40-årsjubileum.

 Bibliografi 
2016: God sesong for leppefiskere. Perledykk i folkedypet, sammen med Øystein Sunde.

 Priser og utmerkelser 
Farmers Market og Stian Carstensen mottok Spellemannprisen i åpen klasse i 2008 og i 2012, for albumene Surfin USSR og Slav To The Rhythm. Han mottok Statens Kunstnerstipend for å kunne studere bulgarsk vokalpolyfoni.

Han har også mottatt og blitt nominert til og mottatt følgende priser og stipender:

 Statens Kunstnerstipend 1999
 Statens Kunstnerstipend 2005 - etablererstipend
 Gammleng-prisen i klassen studio 2005 - sammen med Tom Erik AntonsenGammlengprisen - Prisvinnere fra Innlandet
 Nominert til Spellemannprisen 2005 i klassen jazz for Rose Room, sammen med Jimmy Rosenberg
 Nominert til Spellemannprisen 2012 i klassen komponist for Farmers Market Slav to the Rhythm
 Telenors kulturpris 2014 - for grenseløs kommunikasjon 
 Eidsvoll kommunes kulturpris 2015
 Statens Kunstnerstipend 2016 - kategorien diversestipend for populærmusikere
 Gammleng-prisen 2021 i klassen musiker
 Nominert til Nordisk råds musikkpris 2021
 NOPAs musikkpris 2021 for «Hippocampus Serenade»
 Nominert til Edvard-prisen 2022 i klassen utfordrer for Musical Sanatorium
 Nominert til Spellemannprisen 2022 i klassen tradisjonsmusikk for Horta, sammen med Elias Akselsen og Ola Kvernberg

 Diskografi 

2003: Backwards Into the Backwoods
2004: The Little Radio – med Iain Ballamy
2005: Rose Room – med Jimmy Rosenberg
2015: Jazz at Berlin Philharmonic IV: Accordion Night – med Vincent Peirani, Régis Gizavo & Klaus Paier
2021: Musical Sanatorium, Grappa

 Alnæs/Andersen/Carstensen 
 1998: Sommerbrisen – relansert 2007
 2003: Julegløggen
 2006: Høstsløv

 Farmers Market 
1995: Speed/Balkan/Boogie
1997: Musikk fra Hybridene
2000: Farmers Market
2008: Surfin' USSR
2012: Slav to the Rhythm

 Music for a While 
 2007: Weill Variations
 2012: Graces That Refrain
 2014: Canticles of Winter

 Gammalgrass 
2013: Obsolete Music 1

 Deltar på 

 Referanser 

 Eksterne lenker 




Kategori:Norske multi-instrumentalister
Kategori:Banjoister
Kategori:Norske jazzgitarister
Kategori:Norske trekkspillere
Kategori:Norske folkemusikere
Kategori:Jazztrekkspillere
Kategori:Musikere tilknyttet Kirkelig Kulturverksted
Kategori:Personer fra Eidsvoll kommune